Z:gnu-www-ja-java-trap--c115a7-In the early days of the free/bg

В зората на движението за свободен софтуер беше невъзможно да се избегнат зависимостите от несвободни програми. Преди да имаме компилатора на GNU за Си, всяка програма на Си (свободна или не) зависеше от несвободен компилатор за Си. Преди да имаме библиотеката на GNU за Си, всяка програма зависеше от несвободна библиотека за Си. Преди да имаме Линукс, първото свободно ядро, всяка програма зависеше от несвободно ядро. Преди да имаме Bash, всеки скрипт на обвивката трябваше да бъде интерпретиран от несвободна обвивка. Бе неизбежно първите ни програми да бъдат обременени от тези зависимости, но ние приехме това, понеже последващото отърваване на тези програми бе част от нашия план. Нашата голяма цел — самостоятелна операционна система GNU — включваше свободни заместители на всички тези зависимости. Ако постигнехме целта си, тогава всички програми биха били отървани. Така и стана — със системата GNU/Линукс вече можем да изпълняваме тези програми върху свободни платформи.